Η **Αγγελική Νικολοπούλου**, γεννημένη στις 2 Μαΐου 1991 στην Αθήνα, είναι διεθνής Ελληνίδα καλαθοσφαιρίστρια. Διαθέτει ύψος 1,78 μέτρα και αγωνίζεται στις θέσεις Point Guard και Shooting Guard.

Βιογραφικά στοιχεία
-------------------

Η Νικολοπούλου ξεκίνησε την αθλητική της πορεία το 1996, σε ηλικία μόλις 5 ετών, από την ομάδα του Πρωτέα Νέου Κόσμου, ο οποίος το 2002 συγχωνεύτηκε με τα τμήματα του Αρίωνα και του Παγκρατίου και μετονομάστηκε σε Αθλητική Ένωση Παγκρατίου Αρίωνα Πρωτέα (Α.Ε Π.Α.Π). Με την ομάδα του Παγκρατίου αγωνίστηκε τόσο στα ηλικιακά πρωταθλήματα, όσο και στο γυναικείο τμήμα του συλλόγου που συμμετείχε στα τοπικά πρωταθλήματα της Ε.Σ.Κ.Α. Την περίοδο 2008-2009 κατέκτησε με τη γυναικεία ομάδα του Α.Ο. Παγκρατίου το πρωτάθλημα και το κύπελλο της Α' ΕΣΚΑ, καθώς και την άνοδο στην Α2 Εθνική κατηγορία. Η επόμενη σεζόν βρήκε την ομάδα της Νικολοπούλου να τερματίζει στην έκτη θέση της Α2, ενώ η ίδια ηγήθηκε και της ομάδας των νεανίδων του συλλόγου και το Μάρτιο του 2010 την οδήγησε στη δεύτερη θέση του πρωταθλήματος μετά από ήττα στον τελικό του Final Four από τον Δ.Α.Σ Άνω Λιοσίων με 80-66. Όπως ήταν φυσικό ξεχώρισε και ήδη στα 19 της χρόνια, από το καλοκαίρι του 2010, διάφορες ισχυρές ομάδες διεκδίκησαν τη μεταγραφή της. Τη συμφωνία έκλεισε εν τέλει ο Πρωτέας Βούλας, μια μεταγραφή που από τον Τύπο χαρακτηρίστηκε ως από τις σημαντικότερες και δαπανηρότερες της μεταγραφικής περιόδου. Με την ομάδα της Βούλας η αθλήτρια κατέκτησε ένα Πρωτάθλημα Α2 Εθνικής (2013), ενώ μετρά δύο συμμετοχές σε τελικούς Κυπέλλου Ελλάδος, κατακτώντας το τρόπαιο την άνοιξη του 2013.

Στις 20 Ιουνίου 2017, μετά από 7 χρόνια συνεργασίας με την ομάδα της Βούλας, η Αγγελική θα συνεχίσει την καριέρα της στον Ολυμπιακό Σ.Φ.Π. .

Εθνική Ομάδα
------------

Με τα χρώματα της Εθνικής Ελλάδος η Νικολοπούλου έχει διαγωνιστεί στο Βαλκανικό Πρωτάθλημα Κορασίδων του 2006 στην Τιμισοάρα, στο Ευρωπαϊκό Πρωτάθλημα Κορασίδων του 2006 στο Κόζιτσε και του 2007 στη Βαλμιέρα, στο Βαλκανικό Πρωτάθλημα Νεανίδων του 2007 στο Γκεοργκίου, στο Ευρωπαϊκό Πρωτάθλημα Νεανίδων (Β' Κατηγορία) του 2008 στα Σκόπια, όπου η ομάδα κατέκτησε την τέταρτη θέση και του 2009 στο Εϊλάτ, στο Ευρωπαϊκό Πρωτάθλημα Νέων Γυναικών του 2008 στην Πεσκάρα και του 2010 στο Καβάνταρτσι. Πρόσφατα αγωνίστηκε με την Εθνική Γυναικών που πέρασε επιτυχώς στο Ευρωπαϊκό Πρωτάθλημα Γυναικών του 2015 ως πρωτοπόρος του Α' Προκριματικού Γύρου.

Διακρίσεις
----------

Στις καλύτερες εμφανίσεις της με την ομάδα του Α.Ο Παγκρατίου αξίζουν να αναφερθούν οι 38 πόντοι που είχε πετύχει εναντίον της ομάδας του Π.Α.Ο Θριάμβου για το πρωτάθλημα της Α' ΕΣΚΑ, ενώ με την ομάδα του Πρωτέα Βούλας αξιοσημείωτες ήταν οι εμφανίσεις της για το πρωτάθλημα της Α1 εναντίον του Αθηναϊκού με 16 πόντους (2011) και εναντίον του Παναθηναϊκού με 17 στην προημιτελική φάση του Κυπέλλου Ελλάδος (2013). 

Με τις μικρές Εθνικές ομάδες μέτρησε δύο φορές από 24 πόντους· την πρώτη φορά εναντίον της Βοσνίας στο Πανευρωπαϊκό Πρωτάθλημα Νεανίδων το 2009 στο Εϊλάτ και την επόμενη στο Ευρωπαϊκό Πρωτάθλημα Νέων Γυναικών το 2010 στοΚαβάνταρτσι. Με την Εθνική κορασίδων έχει αναδειχτεί 6η καλύτερη σκόρερ με 248 πόντους σε 27 συμμετοχές. Το 2008 φαίνεται να «έκλεψε» τις καρδιές και τα στατιστικά της FIBA Europe, αφού στο Ευρωπαϊκό Πρωτάθλημα Νεανίδων στα Σκόπια κατέκτησε την 3η θέση όσον αφορά τα κλεψίματα με 3,3 ανά παιχνίδι, ενώ το ίδιο συνέβη την ίδια χρονιά και με την Εθνική Νέων Γυναικών, όπου έλαβε την 4η θέση στα κλεψίματα με 2,5 ανά παιχνίδι. Το 2009 και το Ευρωπαϊκό Πρωτάθλημα Νεανίδων στο Εϊλάτ δεν άργησαν να έρθουν και να την αναδείξουν 1η στα κλεψίματα με 4,2 ανά παιχνίδι και 3η σε χρόνο συμμετοχής με 37,4 λεπτά κατά μέσο όρο ανά παιχνίδι. Με την Εθνική νεανίδων πέτυχε 276 πόντους, γεγονός που την καθιστά 11η καλύτερη σκόρερ σ`αυτή την κατηγορία. Η ίδια επιτυχία στα κλεψίματα συνεχίστηκε και το 2010, καθώς κατέλαβε για ακόμα μια φορά την 4η θέση με 2,8 κλεψίματα ανά παιχνίδι. Συνολικά, έχει σημειώσει 610 πόντους σε όλες τις κατηγορίες των Εθνικών ομάδων, στις οποίες έχει αγωνιστεί και κατατάσσεται στη 17η θέση σε μέσο όρο πόντων με 10,13 ανά παιχνίδι και στην 24η θέση των πρώτων σκόρερ.

Παραπομπές
----------

1. ↑  «Η ΑΕ ΠΑΠ κυπελλούχος στις Γυναίκες» Αρχειοθετήθηκε 2016-03-05 στο Wayback Machine. άρθρο στον ιστότοπο www.sport24.gr, 25 Φεβρουαρίου 2008
2. ↑  Αποτελέσματα Νεανίδων ΕΣΚΑ: Για άλλη μια φορά πρωταθλητής ο ΔΑΣΑΛ!, άρθρο στον ιστότοπο www.weplayball.gr, 21 Μαρτίου 2010
3. ↑  «Υπόθεση Νικολοπούλου»[*νεκρός σύνδεσμος*], άρθρο στον ιστότοπο SuperBasket.gr, 23 Ιουνίου 2010.
4. ↑  «Εκλεισε στον Πρωτέα η Νικολοπούλου!»[*νεκρός σύνδεσμος*], άρθρο στον ιστότοπο SuperBasket.gr, 1 Ιουλίου 2010
5. ↑  «Μπαμ με Νικολοπούλου»[*νεκρός σύνδεσμος*],  άρθρο στον ιστότοπο GrBasket.gr, 1 Ιουλίου 2010
6. ↑  «Πρωτάθλημα και άνοδος στην Α1 για τα κορίτσια του Πρωτέα Βούλας», άρθρο στον ιστότοπο www.vimaonline.gr, 26 Μαρτίου 2013
7. ↑  «Στον τελικό Αθηναϊκός και Πρωτέας!»[*νεκρός σύνδεσμος*], άρθρο στον ιστότοπο www.sentragoal.gr, 2 Απριλίου 2011
8. ↑  «Κυπελλούχος ο Αθηναϊκός», άρθρο στον ιστότοπο www.sport24.gr, 4 Απριλίου 2011
9. ↑  «Κυπελλούχοι Γυναικών» Αρχειοθετήθηκε 2013-09-26 στο Wayback Machine. πληροφορίες στον επίσημο ιστότοπο της Ε.Ο.Κ.
10. ↑  «Ο Πρωτέας την έκπληξη της χρονιάς!», άρθρο στον ιστότοπο www.gazzetta.gr, 30 Μαρτίου 2013
11. ↑  «Στέφτηκε κυπελλούχος η ομάδα μπάσκετ γυναικών του Πρωτέα Βούλας!», άρθρο στον ιστότοπο www.tanea.gr, 31 Μαρτίου 2013
12. ↑  «Κυπελλούχος Ελλάδας η γυναικεία ομάδα του Πρωτέα Βούλας» Αρχειοθετήθηκε 2013-04-04 στο Wayback Machine. άρθρο στον ιστότοπο www.vimaonline.gr, 31 Μαρτίου 2013
13. ↑  «Ο Πρωτέας Κυπελλούχος και στο... παραμύθι της σταχτοπούτας», άρθρο στον ιστότοπο www.sports.in.gr, 31 Μαρτίου 2013
14. ↑  "Slovenia taking bronze, Greece ends up fourth Αρχειοθετήθηκε 2008-11-19 στο Wayback Machine.", από τον ιστότοπο www.womensbasketball-in-france.com, 15 Αυγούστου 2008
15. ↑  Νικολοπούλου: «Τα πάντα για την πρόκριση», από τον ιστότοπο www.onsports.gr, 20 Ιουνίου 2013
16. ↑  Νικολοπούλου: «Με κόσμο για την πρόκριση επί της Πολωνίας»[*νεκρός σύνδεσμος*], από τον ιστότοπο www.novasports.gr, 19 Ιουνίου 2013
17. ↑  «Εύκολα ο Αθηναϊκός», άρθρο στον ιστότοπο www.onsports.gr, 23 Ιανουαρίου 2011
18. ↑  «Στο final 4 ο Παναθηναϊκός!» Αρχειοθετήθηκε 2016-03-04 στο Wayback Machine. άρθρο στον ιστότοπο www.basketblog.gr, 22 Δεκεμβρίου 2013
19. ↑  «Greece hung on to win» Αρχειοθετήθηκε 2012-04-24 στο Wayback Machine. από τον ιστότοπο www.womensbasketball-in-france.com, 20 Ιουλίου 2010

Εξωτερικοί σύνδεσμοι
--------------------

* Αγγελική Νικολοπούλου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Angeliki Nikolopoulou, προφίλ στην επίσημη ιστοσελίδα της FIBA Europe (EuroBasket Women 2015) (Αγγλικά)
* Angeliki Nikolopoulou, στατιστικά στον ιστότοπο www.eurobasket.com (Αγγλικά)

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιρίστριες Ολυμπιακού Πειραιώς ~ Α1 Εθνική ~ Περίοδος 2021-2022 |
| --- |
|  |
| 0 | 
* **4** Σταμολάμπρου
* **5** Σταμάτη
* **6** Αλεξανδρή
* **7** Σπυριδοπούλου
* **11** Νικολοπούλου
* **31** Παπαμαρκάκη
* **33** Παντελή
* Δίελα
* Φουράκη
* Κούπερ
* Βαμβακά
* Σύρρα
* Βίτολα

Προπονητής: Ζίμπαρτς |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2015 - 10η θέση |
| --- |
|  |
| 000 | 
* 4 Γκοτζή
* 5 Νικολοπούλου
* 6 Δημητράκου
* 7 Χατζηνικολάου
* 8 Χριστινάκη
* 9 Καλτσίδου
* 10 Παπαμιχαήλ
* 11 Λύμουρα
* 12 Σωτηρίου
* 13 Κοσμά
* 14 Φασούλα
* 15 Σπανού
* Προπ: Δικαιουλάκος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2017 - 4η θέση |
| --- |
|  |
| 000 | 
* 4 Σταμολάμπρου
* 5 Σταμάτη
* 6 Λύμουρα
* 7 Σπυριδοπούλου
* 9 Μάλτση
* 11 Νικολοπούλου
* 12 Σωτηρίου
* 13 Κοσμά
* 15 Σπανού
* 19 Καλτσίδου
* 21 Χριστινάκη
* 34 Φασούλα
* Προπ: Κεραμιδάς
 |  |

 |